అరసవిల్లి

అరసవల్లి  శ్రీకాకుళం పట్టణానికి 1 కి.మీ దూరంలో ఉంది. పూర్వం శ్రీకాకుళం జిల్లా, శ్రీకాకుళం మండలంలో ఉన్న గ్రామం, 2008లో శ్రీకాకుళం పట్టణంలో కలిసిపోయి మున్సిపాలిటీలో ఒక వార్డుగా ఉంది. శ్రీ సూర్యనారాయణ స్వామి దేవస్థానం  ప్రముఖ పర్యాటక ఆకర్షణ.

పేరు వ్యుత్పత్తి
ఒకప్పుడు ఈ గ్రామాన్ని "హర్షవల్లి" అనేవారని క్రమ క్రమంగా "అరసవిల్లి" అయిందని చెపుతారు. దీనికి జనవ్యవహారంలో 'అర్షవెల్లి, యరసవెల్లి, అరిసివల్లి, అరసివిల్లి' మొదలగు పేర్లతో ఉచ్చరించబడుచుంది. అరసవిల్లిని 'హర్షవల్లి' అని సంస్కృతీకరించే ప్రయత్నం జరిగిందని గుర్తించబడినప్పటికీ, జనసామాన్యం చివరికి అరసవిల్లిగానే గుర్తించారు. 

సూర్యుని ఆదేశానుసారం హర్షుడు హర్షవల్లి అనేగ్రామాన్ని నిర్మించి అందులో సూర్యాలయాన్ని నిర్మించాడు. హర్షవల్లి సంస్కృతనామం చివరికి అరసవిల్లి లేదా అరసవల్లి అయినది. ఇక్కడ హర్షుడు అనగా సకలోత్తర పదాధినాధుడు హర్షుడుగా గుర్తించబడుచున్నది.'ఆరోగ్యం భాస్కరాధీనం' అను నమ్మికను బట్టి సూర్యనారాయణ ఆలయం ఉన్న గ్రామం కావున ఇది హర్షదాయకమైన నామ సార్థక్యమును కలిగినదనే సమర్ధన లేకపోలేదు. 

దీనిని అర్నోహర క్షేత్రం అని కూడా పెద్దలు అంటారు. అర్మస్సు అనగా మూలవ్యాధి. ఇదొక మొండి తెగులు.అట్టి జబ్బులను కూడా తొలగించు దివ్యక్షేత్రం అగుటచే అర్సవల్లిఅని కూడా అయిందంటారు.

శ్రీ సూర్యనారాయణస్వామి దేవస్థానం

ఇక్కడి సూర్యదేవాలయంలో కల ఈ స్వామిని స్వయంగా దేవేంద్రుడే ప్రతిష్ఠించాడని స్థలపురాణం ద్వారా తెలియుచున్నది. ఇక్కడ లభించిన శాసనాలు సా.శ. 7 వ శతాబ్థానికి చెందినవి. అందువల్ల యిది ప్రాచీన దేవాలయం అని చెప్పవచ్చు.

భారతదేశంలో ఉన్న కొద్ది సూర్యదేవాలయాలలో ఇది ఒకటి. ఈ ఆలయాన్ని ఏడవ శతాబ్దంలో కళింగరాజు దేవేంద్రవర్మ నిర్మించినట్లు కొందరు పురావస్తు శాస్త్రజ్ఙులు పేర్కొన్నారు.

 అరసవిల్లి - శ్రీకాకుళం _ సూర్యనారాయణ స్వామి ఆలయ చిత్రాలు 

మూలాలు

బయటి లింకులు
 భారతదేశంలో సూర్య దేవాలయాలు
 అరసవిల్లి దేవాలయం వెబ్‌సైటు

వర్గం:శ్రీకాకుళం జిల్లా పుణ్యక్షేత్రాలు
వర్గం:ఆంధ్రప్రదేశ్ పర్యాటక ప్రదేశాలు
వర్గం:శ్రీకాకుళం జిల్లా పర్యాటక ప్రదేశాలు